CELEX: 32020D1133
Language: el
Date: 2020-07-30 00:00:00
Title: Απόφαση (ΚΕΠΠΑ) 2020/1133 του Συμβουλίου της 30ής Ιουλίου 2020 για την τροποποίηση της απόφασης (ΚΕΠΠΑ) 2016/610 σχετικά με στρατιωτική εκπαιδευτική αποστολή (ΚΠΑΑ) της Ευρωπαϊκής Ένωσης στην Κεντροαφρικανική Δημοκρατία (EUTM RCA)

31.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 247/22
               
            
         ΑΠΟΦΑΣΗ (ΚΕΠΠΑ) 2020/1133 ΤΟΥ ΣΥΜΒΟΥΛΙΟΥ
         της 30ής Ιουλίου 2020
         για την τροποποίηση της απόφασης (ΚΕΠΠΑ) 2016/610 σχετικά με στρατιωτική εκπαιδευτική αποστολή (ΚΠΑΑ) της Ευρωπαϊκής Ένωσης στην Κεντροαφρικανική Δημοκρατία (EUTM RCA)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 19 Απριλίου 2016, το Συμβούλιο εξέδωσε την απόφαση (ΚΕΠΠΑ) 2016/610 (1), με την οποία συνέστησε τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) με εντολή έως 24 μήνες αφότου η αποστολή αποκτήσει πλήρη επιχειρησιακή ικανότητα, δηλαδή έως τις 19 Σεπτεμβρίου 2018, και ποσό δημοσιονομικής αναφοράς για τη συγκεκριμένη περίοδο.
                  
               
                     (2)
                  
                  
                     Στις 30 Ιουλίου 2018, το Συμβούλιο εξέδωσε την απόφαση (ΚΕΠΠΑ) 2018/1082 (2), με την οποία παρέτεινε την εντολή της αποστολής (EUTM RCA) έως τις 19 Σεπτεμβρίου 2020.
                  
               
                     (3)
                  
                  
                     Στις 28 Μαΐου 2020, με βάση μία στρατηγική επανεξέταση της αποστολής, η Επιτροπή Πολιτικής και Ασφάλειας εισηγήθηκε την παράταση της εντολής της EUTM RCA για επιπλέον περίοδο δύο ετών.
                  
               
                     (4)
                  
                  
                     Η EUTM RCA θα πρέπει να συντονισθεί με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA), μόλις η EUAM RCA δρομολογηθεί, και με άλλους διεθνείς παράγοντες, ιδίως την Πολυδιάστατη ολοκληρωμένη αποστολή σταθεροποίησης των Ηνωμένων Εθνών στην Κεντροαφρικανική Δημοκρατία (MINUSCA), με σκοπό να παρασχεθεί συνεκτική και ολοκληρωμένη στήριξη στην κυβέρνηση και στις δυνάμεις ασφαλείας της Κεντροαφρικανικής Δημοκρατίας.
                  
               
                     (5)
                  
                  
                     Η απόφαση (ΚΕΠΠΑ) 2016/610 πρέπει επομένως να τροποποιηθεί αναλόγως.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα. Συνεπώς, η Δανία δεν συμμετέχει στην έκδοση της παρούσας απόφασης, δεν δεσμεύεται από αυτήν ούτε υπόκειται στην εφαρμογή της, και δεν συμμετέχει στη χρηματοδότηση της EUTM RCA,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2016/610 τροποποιείται ως εξής:
            
                        1)
                     
                     
                        Το άρθρο 1 τροποποιείται ως εξής:
                        
                                    α)
                                 
                                 
                                    η παράγραφος 2 τροποποιείται ως εξής:
                                    
                                                i)
                                             
                                             
                                                το στοιχείο α) αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            στρατηγικές συμβουλές στο ιδιαίτερο γραφείο του Προέδρου, το υπουργείο Άμυνας, το Στρατιωτικό Επιτελείο και τις Ένοπλες δυνάμεις, καθώς και για τη συνεργασία του πολιτικού και του στρατιωτικού τομέα·»·
                                                         
                                                      
                                          
                                                ii)
                                             
                                             
                                                το στοιχείο δ) διαγράφεται·
                                             
                                          
                              
                                    β)
                                 
                                 
                                    η παράγραφος 4 αντικαθίσταται από το ακόλουθο κείμενο:
                                    
                                       «4.   Η EUTM RCA θα πρέπει να συντονισθεί με τη συμβουλευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUAM RCA) και με άλλους διεθνείς παράγοντες, ιδίως τη MINUSCA, με σκοπό να παρασχεθεί συνεκτική και ολοκληρωμένη στήριξη στην κυβέρνηση και στις δυνάμεις ασφαλείας της Κεντροαφρικανικής Δημοκρατίας.»·
                                    
                                 
                              
                  
                        2)
                     
                     
                        Στο άρθρο 7 η παράγραφος 4 αντικαθίσταται από το ακόλουθο κείμενο:
                        
                           «4.   Οι ρυθμίσεις σχετικά με τον συντονισμό μεταξύ του διοικητή δυνάμεων της αποστολής της ΕΕ, των φορέων της Ένωσης, ιδίως της EUAM RCA, και των βασικών τοπικών στρατηγικών εταίρων που συνδέονται με την επιχείρηση, ορίζονται στο σχέδιο αποστολής.»·
                        
                     
                  
                        3)
                     
                     
                        Στο άρθρο 10 προστίθεται η ακόλουθη παράγραφος:
                        
                           «4.   Το ποσό δημοσιονομικής αναφοράς σχετικά με τις κοινές δαπάνες της EUTM RCΑ για το διάστημα από 20 Σεπτεμβρίου 2020 έως 19 Σεπτεμβρίου 2022 ορίζεται σε 36 960 000 EUR. Το ποσοστό του εν λόγω ποσού αναφοράς που ορίζεται στο άρθρο 25 παράγραφος 1 της απόφασης (ΚΕΠΠΑ) 2015/528 είναι 0 % και το ποσοστό που ορίζεται στο άρθρο 34 παράγραφος 3 της ίδιας απόφασης είναι 10 % για την ανάληψη υποχρεώσεων και 0 % για τις πληρωμές.»·
                        
                     
                  
                        4)
                     
                     
                        Στο άρθρο 13 η παράγραφος 2 αντικαθίσταται από το ακόλουθο κείμενο:
                        
                           «2.   Η EUTM RCA λήγει στις 19 Σεπτεμβρίου 2022.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 30 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση (ΚΕΠΠΑ) 2016/610 του Συμβουλίου, της 19ης Απριλίου 2016, σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA) (ΕΕ L 104 της 20.4.2016, σ. 21).
         
            (2)  Απόφαση (ΚΕΠΠΑ) 2018/1082 του Συμβουλίου, της 30ής Ιουλίου 2018, σχετικά με την τροποποίηση της απόφασης (ΚΕΠΠΑ) 2016/610 για στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία (ΕΕ L 194 της 31.7.2018, σ. 140).